暮春聯句九首  其九
作者：許月卿
朝代：宋

paragraphs: 賀公雅吳語，文靖詠唐風。
我自儒多誤，心慙佛六通。
將焉用彼相，不肯爲渠公。
明月夜滿目，晴雲曉盪胸。
馬更騎東下，騮更入花中。
無慮殊難老，有頭能自翁。
徜徉生計拙，瀟散自謀忠。
白酒盃中滿，紅塵門外訌。
漢輪謾牧叟，魯質不周豐。
自詭冰堅渡，如新火浣同。
青山青未了，綠水綠無窮。